CELEX: 32019R2075
Language: et
Date: 2019-11-29 00:00:00
Title: Komisjoni määrus (EL) 2019/2075, 29. november 2019, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste raamatupidamisstandarditega (IAS) 1, 8, 34, 37 ja 38, rahvusvaheliste finantsaruandlusstandarditega (IFRS) 2, 3 ja 6, rahvusvahelise finantsaruandluse tõlgenduste komitee tõlgendustega 12, 19, 20 ja 22 ning standardite tõlgendamise alalise komisjoni tõlgendusega 32 (EMPs kohaldatav tekst)

6.12.2019   
               
               
                  ET
               
               
                  Euroopa Liidu Teataja
               
               
                  L 316/10
               
            
         KOMISJONI MÄÄRUS (EL) 2019/2075,
         29. november 2019,
         millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste raamatupidamisstandarditega (IAS) 1, 8, 34, 37 ja 38, rahvusvaheliste finantsaruandlusstandarditega (IFRS) 2, 3 ja 6, rahvusvahelise finantsaruandluse tõlgenduste komitee tõlgendustega 12, 19, 20 ja 22 ning standardite tõlgendamise alalise komisjoni tõlgendusega 32
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
                  
               
                     (2)
                  
                  
                     Rahvusvaheliste Raamatupidamisstandardite Nõukogu avaldas 29. märtsil 2018 rahvusvaheliste finantsaruandlusstandardite kontseptuaalse raamistiku viidete muudatused. Muudatuste eesmärk on praegu mitme standardi ja tõlgenduse juures esitatud viidete ajakohastamine, et need ei viitaks varasematele raamistikele, vaid muudetud kontseptuaalsele raamistikule.
                  
               
                     (3)
                  
                  
                     Konsulteerimisel Euroopa finantsaruandluse nõuanderühmaga leidis kinnitust, et rahvusvaheliste raamatupidamisstandardite (IAS) 1 Finantsaruannete esitamine, IAS 8 Arvestusmeetodid, arvestushinnangute muutused ja vead, IAS 34 Vahefinantsaruandlus, IAS 37 Eraldised, tingimuslikud kohustised ja tingimuslikud varad ja IAS 38 Immateriaalsed varad, rahvusvaheliste finantsaruandlusstandardite (IFRS) 2 Aktsiapõhine makse, IFRS 3 Äriühendused ja IFRS 6 Maavarade uuring ja hindamine, rahvusvahelise finantsaruandluse tõlgenduste komitee (IFRIC) tõlgenduse nr 12 (IFRIC 12) Teenuste kontsessioonikokkulepped, IFRIC 19 Finantskohustiste kustutamine omakapitaliinstrumentidega, IFRIC 20 Paljanduskulud pealmaakaevanduse tootmisetapis ja IFRIC 22 Välisvaluutatehingud ja ettemakstud tasu ning standardite tõlgendamise alalise komisjoni (SIC) tõlgendus 32 Immateriaalsed varad – veebilehe kulud muudatused vastavad määruse (EÜ) nr 1606/2002 artikli 3 lõikes 2 esitatud vastuvõtukriteeriumidele.
                  
               
                     (4)
                  
                  
                     Seepärast tuleks määrust (EÜ) nr 1126/2008 vastavalt muuta.
                  
               
                     (5)
                  
                  
                     Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1126/2008 lisa muudetakse järgmiselt:
            
                        a)
                     
                     
                        rahvusvahelist raamatupidamisstandardit (IAS) 1 Finantsaruannete esitamine muudetakse vastavalt käesoleva määruse lisale;
                     
                  
                        b)
                     
                     
                        IAS 8 Arvestusmeetodid, arvestushinnangute muutused ja vead muudetakse vastavalt käesoleva määruse lisale;
                     
                  
                        c)
                     
                     
                        IAS 34 Vahefinantsaruandlus muudetakse vastavalt käesoleva määruse lisale;
                     
                  
                        d)
                     
                     
                        IAS 37 Eraldised, tingimuslikud kohustised ja tingimuslikud varad muudetakse vastavalt käesoleva määruse lisale;
                     
                  
                        e)
                     
                     
                        IAS 38 Immateriaalsed varad muudetakse vastavalt käesoleva määruse lisale;
                     
                  
                        f)
                     
                     
                        rahvusvahelist finantsaruandlusstandardit (IFRS) 2 Aktsiapõhine makse muudetakse vastavalt käesoleva määruse lisale;
                     
                  
                        g)
                     
                     
                        IFRS 3 Äriühendused muudetakse vastavalt käesoleva määruse lisale;
                     
                  
                        h)
                     
                     
                        IFRS 6 Maavarade uuring ja hindamine muudetakse vastavalt käesoleva määruse lisale;
                     
                  
                        i)
                     
                     
                        rahvusvahelise finantsaruandluse tõlgenduste komitee (IFRIC) tõlgendust 12 (IFRIC 12) Teenuste kontsessioonikokkulepped muudetakse vastavalt käesoleva määruse lisale;
                     
                  
                        j)
                     
                     
                        IFRIC 19 Finantskohustiste kustutamine omakapitaliinstrumentidega muudetakse vastavalt käesoleva määruse lisale;
                     
                  
                        k)
                     
                     
                        IFRIC 20 Paljanduskulud pealmaakaevanduse tootmisetapis muudetakse vastavalt käesoleva määruse lisale;
                     
                  
                        l)
                     
                     
                        IFRIC 22 Välisvaluutatehingud ja ettemakstud tasu muudetakse vastavalt käesoleva määruse lisale;
                     
                  
                        m)
                     
                     
                        standardite tõlgendamise alalise komisjoni (SIC) tõlgendust 32 Immateriaalsed varad – veebilehe kulud muudetakse vastavalt käesoleva määruse lisale.
                     
                  
         
            Artikkel 2
            Kõik äriühingud kohaldavad artiklis 1 osutatud muudatusi hiljemalt alates oma 1. jaanuaril 2020 või pärast seda algava esimese majandusaasta alguskuupäevast.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019
            
               
                  Komisjoni nimel
               
               
                  President
               
               Jean-Claude JUNCKER
            
         
         
            (1)  EÜT L 243, 11.9.2002, lk 1.
         
            (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
      
      
         
            LISA
            
               Muudatused IFRSides kontseptuaalsele raamistikule viitamisel
            
            IFRSide muudatused
            
               IFRS 2 Aktsiapõhine makse muudatused
            
            Lisatakse paragrahv 63E.
            Jõustumiskuupäev
            ...
            
                        63E
                     
                     
                        2018. aastal välja antud Muudatustega IFRSides kontseptuaalsele raamistikule viitamisel muudeti lisas A omakapitaliinstrumendi määratlusega seotud märkust. Üksus rakendab seda muudatust 1. jaanuaril 2020 või hiljem algavate aruandeaastate suhtes. Varasem rakendamine on lubatud, kui üksus rakendab samal ajal ka kõiki muid Muudatustega IFRSides kontseptuaalsele raamistikule viitamisel tehtud muudatusi. Üksus rakendab IFRS 2 muudatust tagasiulatuvalt, arvestades käesoleva standardi paragrahvides 53–59 esitatud üleminekusätteid ja kooskõlas IAS 8-ga Arvestusmeetodid, arvestushinnangute muutused ja vead. Ent kui üksus otsustab, et tagasiulatuv rakendamine oleks ebapraktiline või põhjustaks liigseid kulusid või pingutusi, rakendab ta IFRS 2 muudatust, viidates IAS 8 paragrahvidele 23–28, 50–53 ja 54F.
                     
                  Lisas A muudetakse omakapitaliinstrumendi määratlusega seotud märkust.
            
                        *
                     
                     
                        2018. aastal välja antud Finantsaruandluse kontseptuaalses raamistikus on kohustis määratletud kui üksusel möödunud sündmustest tekkinud kehtiv kohustus kanda majandusressurss üle.
                     
                  
               IFRS 3 Äriühendused muudatus
            
            Paragrahvis 11 jäetakse välja Raamistikuga seotud märkus ja lisatakse Finantsaruannete koostamise ja esitamise raamistikuga seotud märkus. Paragrahvi 11 ei ole muul moel muudetud, kuid selguse huvides on see esitatud täies ulatuses.
            
               Kajastamistingimused
            
            
                        11.
                     
                     
                        Omandamismeetodi rakendamisel kajastamise tingimustele vastamiseks peavad omandatud eristatavad varad ja ülevõetud kohustised vastama Finantsaruannete koostamise ja esitamise raamistikus
                           *
                           
                              †
                            toodud varade ja kohustiste mõistetele omandamise kuupäeval. Näiteks kulutused, mida omandaja eeldatavasti teeb, kuid ei ole kohustatud tegema tulevikus, et viia ellu oma plaan omandatava tegevuse lõpetamiseks või omandatava töötajatega töösuhte lõpetamiseks või nende ümberpaigutamiseks, ei ole kohustised omandamise kuupäeval. Seetõttu ei kajasta omandaja neid kulutusi omandamismeetodi rakendamisel. Selle asemel kajastab omandaja neid kulutusi ühinemisjärgsetes finantsaruannetes kooskõlas teiste IFRSidega.
                     
                  
                        †
                     
                     
                        Käesoleva standardi puhul peavad omandajad rakendama neid vara ja kohustise määratlusi ning toetavaid juhiseid, mis on esitatud IASC Finantsaruannete koostamise ja esitamise raamistikus, mille IASB võttis vastu 2001. aastal, mitte neid, mis on esitatud 2018. aastal välja antud Finantsaruandluse kontseptuaalses raamistikus.
                     
                  
               IFRS 6 Maavarade uuring ja hindamine muudatused
            
            Paragrahvi 10 muudetakse, paragrahvis 10 jäetakse välja Raamistikuga seotud märkus ja lisatakse paragrahv 26A.
            
               Uurimis- ja hindamistegevusega seotud varade soetusmaksumuse kuluelemendid
            
            ...
            
                        10.
                     
                     
                        Maavarade arendamisega seotud väljaminekuid ei kajastata uurimis- ja hindamistegevusega seotud varadena. Finantsaruandluse kontseptuaalses raamistikus ja standardis IAS 38 Immateriaalsed varad on esitatud juhised arendustegevusest tulenevate varade kajastamiseks.
                        ...
                     
                  Jõustumiskuupäev
            ...
            
                        26A
                     
                     
                        2018. aastal välja antud Muudatustega IFRSides kontseptuaalsele raamistikule viitamisel muudeti paragrahvi 10. Üksus rakendab seda muudatust 1. jaanuaril 2020 või hiljem algavate aruandeaastate suhtes. Varasem rakendamine on lubatud, kui üksus rakendab samal ajal ka kõiki muid Muudatustega IFRSides kontseptuaalsele raamistikule viitamisel tehtud muudatusi. Üksus rakendab IFRS 6 muudatust tagasiulatuvalt kooskõlas standardiga IAS 8 Arvestusmeetodid, arvestushinnangute muutused ja vead. Ent kui üksus otsustab, et tagasiulatuv rakendamine oleks ebapraktiline või põhjustaks liigseid kulusid või pingutusi, rakendab ta IFRS 6 muudatust, viidates IAS 8 paragrahvidele 23–28, 50–53 ja 54F.
                     
                  
               IAS 1 Finantsaruannete esitamine muudatused
            
            Muudetakse paragrahve 7, 15, 19–20, 23–24, 28 ja 89 ning lisatakse paragrahv 139S. Neli märkust jäetakse välja – paragrahvis 7 seoses paragrahviga 25, paragrahvi 15 teises lauses, paragrahvis 28 ja paragrahvis 89 seoses Raamistikuga.
            Mõisted
            
                        7.
                     
                     
                        
                           Käesolevas standardis kasutatakse järgmisi mõisteid järgmises tähenduses:
                        
                        ...
                        
                           Oluline
                           Andmete väljajätmine või väärkajastamine on oluline, kui see kas eraldi või koosvõetuna võib mõjutada kasutajate poolt aruannete alusel tehtud majanduslikke otsuseid. Olulisus sõltub andmete väljajätmise või väärkajastamise ulatusest ja olemusest, hinnatuna vastavas kontekstis. Määravaks asjaoluks võib olla kas andmete ulatus või olemus või kombinatsioon mõlemast.
                        
                        Hindamaks, kas väljajätmine või väärkajastamine võis mõjutada finantsaruannete kasutajate majandusotsuseid, ning olla seega oluline, on vaja vaadelda neile kasutajaile iseloomulikke tunnusjooni. Eeldatakse, et kasutajatel on piisavad teadmised äri- ja majandustegevusest ning arvestusest ning tahe saadud informatsiooni mõistliku hoolsusega analüüsida. Seetõttu tuleb hindamisel arvestada, millist mõju majandusotsuste tegemisel selliste tunnusjoontega kasutajatele eeldatavalt avaldatakse.
                        ...
                     
                  
               Õiglane esitus ja vastavus IFRSidele
            
            
                        15.
                     
                     
                        
                           Finantsaruanded kajastavad õiglaselt üksuse finantsseisundit, finantstulemusi ja rahavoogusid. Õiglane esitus nõuab tehingute, muude sündmuste ja tingimuste mõjude esitamist kooskõlas Finantsaruandluse kontseptuaalses raamistikus (Kontseptuaalne raamistik) sätestatud varade, kohustiste, tulude ja kulude mõistete ja kajastamise kriteeriumidega. Eeldatakse, et IFRSide asjakohane rakendamine koos vajadusel lisainformatsiooni avalikustamisega annab tulemuseks õiglase esitusega finantsaruanded.
                        
                        ...
                     
                  
                        19.
                     
                     
                        
                           Sellistel äärmiselt erandlikel juhtudel, kui juhtkond jõuab järeldusele, et mõne IFRSi nõude järgimine võib olla selliselt eksitav, et see põhjustaks vastuolu Kontseptuaalses raamistikus sätestatud finantsaruannete eesmärgiga, kaldub üksus kõrvale sellest nõudest paragrahvis 20 toodud viisil juhul, kui vastav regulatiivne raamistik seda nõuab või sellist kõrvalekaldumist ei keela.
                        
                     
                  
                        20.
                     
                     
                        
                           Juhul, kui üksus kaldub kõrvale mõne IFRSi nõudest vastavalt paragrahvile 19, avalikustab üksus:
                        
                        
                                    a)
                                 
                                 
                                    
                                       juhtkonna järelduse, et finantsaruanded kajastavad õiglaselt üksuse finantsseisundit, -tulemusi ja rahavoogusid;
                                    
                                 
                              
                                    b)
                                 
                                 
                                    
                                       et üksus on järginud kehtivaid IFRSe, kui arvata välja, et ta on õiglase esituse saamiseks teatud konkreetsest nõudest kõrvale kaldunud;
                                    
                                 
                              
                                    c)
                                 
                                 
                                    
                                       selle IFRSi pealkirja, millest üksus on kõrvale kaldunud, kõrvalekalde olemuse, sealhulgas selle IFRSiga nõutava käsitluse, põhjuse, miks see käsitlus oleks antud tingimustes selliselt eksitav, et selle tulemuseks oleks vastuollu sattumine Kontseptuaalses raamistikus määratletud finantsaruannete eesmärgiga, ja valitud käsitluse; ning
                                    
                                 
                              
                                    d)
                                 
                                 
                                    
                                       iga esitatud perioodi kohta kõrvalekalde finantsmõju igale finantsaruande kirjele, mis oleks esitatud selle nõude järgmisel.
                                    
                                 
                              ...
                     
                  
                        23.
                     
                     
                        
                           Sellistel äärmiselt erandlikel juhtudel, kui juhtkond jõuab järeldusele, et mõne IFRSi nõude järgimine võib olla selliselt eksitav, et see põhjustaks vastuolu Kontseptuaalses raamistikus sätestatud finantsaruannete eesmärgiga, kuid vastav regulatiivne raamistik keelab nõudest kõrvale kalduda, vähendab üksus selliseid tajutavaid, eksitavaid vastavusaspekte maksimaalselt, avalikustades:
                        
                        
                                    a)
                                 
                                 
                                    
                                       kõnealuse IFRSi pealkirja, nõude olemuse ja põhjuse, miks juhtkond on arvamusel, et nõude järgimine oleks antud tingimustes selliselt eksitav, et selle tulemuseks oleks vastuollu sattumine Kontseptuaalses raamistikus sätestatud finantsaruannete eesmärgiga; ning
                                    
                                 
                              
                                    b)
                                 
                                 
                                    
                                       iga esitatud perioodi puhul, iga finantsaruannete kirje korrigeerimised, mida juhtkonna hinnangul oleks vaja teha, et saavutada õiglane esitus.
                                    
                                 
                              
                  
                        24.
                     
                     
                        Paragrahvide 19–23 tähenduses satuks informatsioon vastuollu finantsaruannete eesmärgiga, kui informatsioon ei esita tehinguid, muid sündmusi ja tingimusi usaldusväärselt, mida selle informatsiooniga kas soovitakse esitada või mida sellelt põhjendatult oodatakse, ja järelikult mõjutab see tõenäoliselt finantsaruannete kasutajate poolt tehtavaid majandusotsuseid. Hinnates, kas mõne IFRSi teatud nõue on selliselt eksitav, et selle tulemuseks oleks finantsaruannete vastuollu sattumine Kontseptuaalses raamistikus sätestatud finantsaruannete eesmärgiga, kaalub juhtkond järgmist:
                        
                                    a)
                                 
                                 
                                    miks ei saavutata finantsaruannete eesmärki konkreetses olukorras; ning
                                 
                              
                                    b)
                                 
                                 
                                    kuidas kõnealuse üksuse olukord erineb teiste antud nõuet järgivate üksuste olukorrast. Juhul kui teised üksused sarnastes tingimustes järgivad antud nõuet, kehtib vaidlustatav eeldus, et üksuse poolt nõude järgimine ei ole selliselt eksitav, et selle tulemuseks oleks vastuollu sattumine Kontseptuaalses raamistikus sätestatud finantsaruannete eesmärgiga.
                                 
                              ...
                     
                  
               Tekkepõhine arvestus
            
            ...
            
                        28.
                     
                     
                        Tekkepõhise arvestuse kasutamisel kajastab üksus varade, kohustiste, omakapitali, tulude ja kulude objekte (finantsaruannete elemendid) juhul, kui need vastavad kõnealuste elementide Kontseptuaalses raamistikus esitatud definitsioonidele ja kajastamiskriteeriumidele.
                        ...
                     
                  
               Aruandeperioodi kasum või kahjum
            
            ...
            
                        89.
                     
                     
                        Mõnes IFRSis on määratletud olukorrad, mil üksus kajastab teatud objekte mujal, kui käesoleva perioodi kasumis või kahjumis. IAS 8 käsitleb kahte sellist olukorda: vigade korrigeerimine ja arvestusmeetodite muutuste mõju. Teistes IFRSides nõutakse või lubatakse Kontseptuaalse raamistiku tulu või kulu mõistele vastava muu koondkasumi väljajätmist kasumist või kahjumist (vt paragrahv 7).
                        ...
                     
                  Üleminekusätted ja jõustumiskuupäev
            ...
            
                        139S
                     
                     
                        2018. aastal välja antud Muudatustega IFRSides kontseptuaalsele raamistikule viitamisel muudeti paragrahve 7, 15, 19–20, 23–24, 28 ja 89. Üksus rakendab neid muudatusi 1. jaanuaril 2020 või hiljem algavate aruandeaastate suhtes. Varasem rakendamine on lubatud, kui üksus rakendab samal ajal ka kõiki muid Muudatustega IFRSides kontseptuaalsele raamistikule viitamisel tehtud muudatusi. Üksus rakendab IAS 1 muudatusi tagasiulatuvalt kooskõlas standardiga IAS 8 Arvestusmeetodid, arvestushinnangute muutused ja vead. Ent kui üksus otsustab, et tagasiulatuv rakendamine oleks ebapraktiline või põhjustaks liigseid kulusid või pingutusi, rakendab ta IAS 1 muudatust, viidates IAS 8 paragrahvidele 23–28, 50–53 ja 54F.
                     
                  
               IAS 8 Arvestusmeetodid, arvestushinnangute muutused ja vead muudatused
            
            Muudetakse paragrahvi 6 ja paragrahvi 11 punkti b. Välja jäetakse märkused seoses paragrahviga 25 paragrahvis 6 ja seoses paragrahvi 11 punktiga b ning seoses paragrahvi 11 punktiga b lisatakse uus märkus. Paragrahvi 54 kohal olevat pealkirja muudetakse ja lisatakse paragrahvid 54F–54G.
            Mõisted
            ...
            
                        6.
                     
                     
                        Hindamaks, kas väljajätmine või väärkajastamine võis mõjutada finantsaruannete kasutajate majandusotsuseid, ning olla seega oluline, on vaja vaadelda neile kasutajaile iseloomulikke tunnusjooni. Eeldatakse, et kasutajatel on piisavad teadmised äri- ja majandustegevusest ning arvestusest ning tahe saadud informatsiooni mõistliku hoolsusega analüüsida. Seetõttu tuleb hindamisel arvestada, millist mõju majandusotsuste tegemisel selliste tunnusjoontega kasutajatele eeldatavalt avaldatakse.
                        ...
                     
                  
               Arvestusmeetodite valimine ja rakendamine
            
            ...
            
                        11.
                     
                     
                        
                           Paragrahvis 10 kirjeldatud hinnangu andmisel lähtub juhtkond järgmiste allikate rakendatavusest tähtsuse kahanemise järjekorras ja võtab seda arvesse:
                        
                        
                                    a)
                                 
                                 
                                    
                                       nõuded ja juhised IFRSides, mis käsitlevad sarnaseid ja seotud küsimusi; ning
                                    
                                 
                              
                                    b)
                                 
                                 
                                    
                                       varade, kohustiste, tulude ja kulude mõisted, kajastamise kriteeriumid ja mõõtmise põhimõtted Finantsaruandluse kontseptuaalses raamistikus (Kontseptuaalne raamistik).
                                    
                                 
                              
                  
                        †
                     
                     
                        Paragrahvis 54G selgitatakse, kuidas seda nõuet on reguleeritud müügitulu saldode puhul muudetud.
                        ...
                     
                  Jõustumiskuupäev ja üleminekusätted
            ...
            
                        54F
                     
                     
                        2018. aastal välja antud Muudatustega IFRSides kontseptuaalsele raamistikule viitamisel muudeti paragrahvi 6 ja paragrahvi 11 punkti b. Üksus rakendab neid muudatusi 1. jaanuaril 2020 või hiljem algavate aruandeaastate suhtes. Varasem rakendamine on lubatud, kui üksus rakendab samal ajal ka kõiki muid Muudatustega IFRSides kontseptuaalsele raamistikule viitamisel tehtud muudatusi. Üksus rakendab paragrahvide 6 ja 11b muudatusi tagasiulatuvalt kooskõlas käesoleva standardiga. Ent kui üksus otsustab, et tagasiulatuv rakendamine oleks ebapraktiline või põhjustaks liigseid kulusid või pingutusi, rakendab ta paragrahvi 6 ja paragrahvi 11 punkti b muudatusi, viidates käesoleva standardi paragrahvidele 23–28. Kui Muudatused IFRSides kontseptuaalsele raamistikule viitamisel kohase muudatuse tagasiulatuv rakendamine põhjustaks liigseid kulusid või pingutusi, käsitab üksus käesoleva standardi paragrahvide 23–28 rakendamisel (v.a paragrahvi 27 viimase lause puhul) kõiki „ebapraktilisusele“ viitamisi kui viitamist „liigseid kulusid või pingutusi põhjustavale“ ja kõiki „teostatavusele“ viitamisi kui viitamist „ilma liigsete kulude või pingutusteta võimalikule“.
                     
                  
                        54G
                     
                     
                        Kui üksus standardit IFRS 14 Reguleeritud hinnatingimustes müügitulu kajastamine ei rakenda, lähtub üksus reguleeritud müügitulu saldode suhtes paragrahvi 11b rakendamisel ka edaspidi viitamisel ja rakendatavuse kaalumisel mitte Kontseptuaalses raamistikus, vaid Finantsaruannete koostamise ja esitamise raamistikus* esitatud mõistetest, kajastamise kriteeriumidest ja mõõtmise põhimõtetest. Reguleeritud müügitulu saldo on sellise kulu- (või tulu-) saldo, mida ei kajastataks muude asjaomaste IFRSide alusel vara või kohustisena, kuid mida tariifi reguleeriv organ võtab või eeldatavalt võtab arvesse tariifide kindlaksmääramisel, mida saab klientidelt nõuda. Tariifi reguleeriv organ on organ, kellele on põhikirja või õigusaktidega antud õigus kehtestada tariif või tariifid, mis on üksusele siduvad. Tariifi reguleeriv organ võib olla kolmandast isikust organ või üksusega seotud isik, sealhulgas üksuse nõukogu, kui põhikirja või õigusaktidega on ette nähtud, et kõnealune organ peab nii kehtestama tariifid klientide huvides kui ka tagama üksuse üldise rahalise elujõulisuse.
                     
                  
                        *
                     
                     
                        Viide IASC dokumendile Finantsaruannete koostamise ja esitamise raamistik, mille IASB võttis vastu 2001. aastal.
                     
                  
               IAS 34 Vahefinantsaruandlus muudatused
            
            Muudetakse paragrahve 31 ja 33 ning lisatakse paragrahv 58. Paragrahvis 31 jäetakse välja märkus „(edaspidi „Raamistik“)“ kohta.
            
               Aruandeaastaga samad arvestusmeetodid
            
            ...
            
                        31.
                     
                     
                        
                           Finantsaruandluse kontseptuaalse raamistiku (Kontseptuaalne raamistik) kohaselt on kajastamine protsess, mille käigus arvatakse finantsseisundi aruandesse või finantstulemuste aruandesse (aruannetesse) objekt, mis vastab finantsaruannetes mõne elemendi määratlusele. Varade, kohustiste, tulude ja kulude mõisted on kajastamise seisukohast üliolulised nii iga-aastase- kui ka vahefinantsaruande aruandeperioodide lõpus.
                        ...
                     
                  
                        33.
                     
                     
                        Tulude ja kulude oluline tunnus on see, et nendega seotud varade ja kohustuste sissevoog ja väljavoog on juba toimunud. Kui need sissevood ja väljavood on toimunud, kajastatakse ka nendega seotud tulud ja kulud; vastasel juhul neid ei kajastata. Kontseptuaalses raamistikus ei lubata finantsseisundi aruandes selliste objektide kajastamist, mis ei vasta varade või kohustiste mõistele.
                        ...
                     
                  Jõustumiskuupäev
            ...
            
                        58.
                     
                     
                        2018. aastal välja antud Muudatustega IFRSides kontseptuaalsele raamistikule viitamisel muudeti paragrahve 31 ja 33. Üksus rakendab neid muudatusi 1. jaanuaril 2020 või hiljem algavate aruandeaastate suhtes. Varasem rakendamine on lubatud, kui üksus rakendab samal ajal ka kõiki muid Muudatustega IFRSides kontseptuaalsele raamistikule viitamisel tehtud muudatusi. Üksus rakendab IAS 34 muudatusi tagasiulatuvalt kooskõlas standardiga IAS 8 Arvestusmeetodid, arvestushinnangute muutused ja vead. Ent kui üksus otsustab, et tagasiulatuv rakendamine oleks ebapraktiline või põhjustaks liigseid kulusid või pingutusi, rakendab ta IAS 34 muudatust, viidates käesoleva standardi paragrahvidele 43–45 ning IAS 8 paragrahvidele 23–28, 50–53 ja 54F.
                     
                  
               IAS 37 Eraldised, tingimuslikud kohustised ja tingimuslikud varad muudatus
            
            Paragrahvis 10 lisatakse kohustise määratlusega seotud märkus.
            
                        *
                     
                     
                        2018. aastal välja antud Finantsaruandluse kontseptuaalses raamistikus kohustise määratluse muutmise järel ei muudetud käesolevas standardis kohustise määratlust.
                     
                  
               IAS 38 Immateriaalsed varad muudatus
            
            Paragrahvis 8 lisatakse vara määratlusega seotud märkus.
            
                        *
                     
                     
                        2018. aastal välja antud Finantsaruandluse kontseptuaalses raamistikus vara määratluse muutmise järel ei muudetud käesolevas standardis vara määratlust.
                     
                  
               IFRIC 12 Teenuste kontsessioonikokkulepped muudatus
            
            Muudetakse viidete osas Finantsaruannete koostamise ja esitamise raamistikuga seotud märkust.
            
                        *
                     
                     
                        Viide IASC Finantsaruannete koostamise ja esitamise raamistikule, mille nõukogu võttis vastu 2001. aastal ja mis kehtis tõlgenduse väljatöötamise ajal.
                     
                  
               IFRIC 19 Finantskohustiste kustutamine omakapitaliinstrumentidega muudatus
            
            Muudetakse viidete osas Finantsaruannete koostamise ja esitamise raamistikuga seotud märkust.
            
                        *
                     
                     
                        Viide IASC Finantsaruannete koostamise ja esitamise raamistikule, mille nõukogu võttis vastu 2001. aastal ja mis kehtis tõlgenduse väljatöötamise ajal.
                     
                  
               IFRIC 20 Paljanduskulud pealmaakaevanduse tootmisetapis muudatus
            
            Viidete osas lisatakse Finantsaruandluse kontseptuaalse raamistikuga seotud märkus.
            
                        *
                     
                     
                        Viide Finantsaruandluse kontseptuaalsele raamistikule, mis anti välja 2010. aastal ja mis kehtis tõlgenduse väljatöötamise ajal.
                     
                  
               IFRIC 22 Välisvaluutatehingud ja ettemakstud tasu muudatus
            
            Viidete osas lisatakse Finantsaruandluse kontseptuaalse raamistikuga seotud märkus.
            
                        *
                     
                     
                        Viide Finantsaruandluse kontseptuaalsele raamistikule, mis anti välja 2010. aastal ja mis kehtis tõlgenduse väljatöötamise ajal.
                     
                  
               SIC-32 Immateriaalsed varad –veebilehe kulud muudatused
            
            Paragrahvi 5 muudetakse ja paragrahvis 5 jäetakse Raamistikuga seotud märkus välja. Osa lõppu lisatakse uus paragrahv pealkirjaga „Jõustumiskuupäev“.
            Küsimus
            ...
            
                        5.
                     
                     
                        Käesolevat tõlgendust ei rakendata veebilehega seotud riistvara (näiteks veebiserverid, katsetamisserverid, tootmisserverid ja internetiühendused) ostmis-, arendus- ja halduskulutustele. Sellised kulutused arvestatakse kooskõlas IAS 16-ga. Kui üksusel tekivad lisaks kulutused ka seoses tasudega veebilehekülge haldavale internetiteenuse pakkujale, siis kajastatakse need kulutused IAS 1.88 ja Finantsaruandluse kontseptuaalse raamistiku kohaselt kuluna teenuste saamise hetkel.
                        ...
                     
                  Jõustumiskuupäev
            ...
            2018. aastal välja antud Muudatustega IFRSides kontseptuaalsele raamistikule viitamisel muudeti paragrahvi 5. Üksus rakendab seda muudatust 1. jaanuaril 2020 või hiljem algavate aruandeaastate suhtes. Varasem rakendamine on lubatud, kui üksus rakendab samal ajal ka kõiki muid Muudatustega IFRSides kontseptuaalsele raamistikule viitamisel tehtud muudatusi. Üksus rakendab SIC-32 muudatust tagasiulatuvalt kooskõlas standardiga IAS 8 Arvestusmeetodid, arvestushinnangute muutused ja vead. Ent kui üksus otsustab, et tagasiulatuv rakendamine oleks ebapraktiline või põhjustaks liigseid kulusid või pingutusi, rakendab ta SIC-32 muudatust, viidates IAS 8 paragrahvidele 23–28, 50–53 ja 54F.